Koto Sawahlunto

Koto Sawahlunto adolah salah satu koto di provinsi Sumatera Barat, Indonesia. Kota nan talatak 95 km sabalah timur lauik Kota Padang iko, dikuliliangi dek 3 kabupaten di Sumatera Barat, yakni Kabupaten Tanah Data, Kabupaten Solok, jo Kabupaten Sijunjuang. Kota Sawahlunto lawehnyo 273,45 km² nan tadiri dari 4 kacamatan jo jumlah panduduak labiah dari 54.000 jiwa. Pado maso pamarentah Hindia-Balando, Kota Sawalunto tamusuak sabagai kota tambang batu baro. Kota iko sampek mati, satalah panambangan batu baro dihantian.

Kini Kota Sawahlunto bakambang manjadi kota wisata tuo nan multi-etnik, sainggo manjadi salah satu kota tuo taelok di Indonesia.http://www.tempo.co Tour de Singkarak 2012 Dimulai dari Sawahlunto. Tempo. Diakses pado 3 Februari 2012. Di kota nan didirian pado taun 1888 iko, banyak badiri bangunan-bangunan tuo paninggalan Balando. Sabagian alah ditatokan sabagai cagar budaya dek pamarentah satampek dalam rangka mandorong pariwisata jo mancanangkan Sawahlunto manjadi Kota Wisata Tambang nan Berbudaya (Minang: Kota Wisata Tambang nan babudayo).Andi Asoka (2005). Sawahlunto, Dulu, Kini dan Esok: Menyongsong Kota Wisata Tambang nan Berbudaya. Pusat Studi Humaniora (PSH), Unand Kerja Sama dengan Kantor Pariwisata, Seni dan Budaya, Kota Sawahlunto, Sumatera Barat. ISBN 978-979-3723-50-1.

 Sejarah 
Namo Sawahlunto manuruik legenda nan ado barasal dari kato "sawah" jo "lunto". Jauah sabalum kadatangan Balando, di kawasan iko tadapek sawah-sawah nan di sakitanyo tumbuah  batang nan alun dikatahui namonyo. Jikok ado nan mananyoan namo batang tasabuik, beko dijawek alun tau nan lamo-kalamoan barubah tutua manjadi "lunto", sabuikan dalam bahaso Minang nan baarti "indak ube".

Sajarah dijadikannyo Sawahlunto sabagai kota takaik jo panalitian nan dikarajoan dek  geolog asa Belanda ka padalaman Minangkabau (wakatu itu dikenal sabagai Dataran Tinggi Padang), nan ditugaskan dek Gubernur Jenderal Hindia-Belanda. Panalitian patamo dikarajoan dek Ir. C. De Groot van Embden pado taun 1858, kamudian dilanjuikan dek Ir. Willem Hendrik de Greve pado taun 1867. Dalam panalitian De Greve, dikatahui jikok tadapek 200 juta ton batu baro nan takanduang di sakitar aliran Batang Ombilin, salah satu sungai nan ado di Sawahlunto. Sajak panalitian tasabuik diumumkan ka Batavia pado taun 1870, pamarintah Hindia-Belanda mulai marancanokan pambangunan sarana jo prasarana nan dapek mamudahkan eksploitasi batu baro di Sawahlunto. Salanjuiknyo Sawahlunto juo dijadikan sabagai kota pado taun 1888, tapeknyo pado tanggal 1 Desember nan kamudian ditatokan sabagai Hari Jadi kota Sawahlunto.

Kota iko mulai mamproduksi batu baro sajak taun 1892. Sairiang jo itu, kota iko mulai manjadi kawasan pamukiman pakarajo tambang, nan taruih bakambang manjadi sabuah kota ketek jo panduduak nan intinyo adolah pagawai jo pakarajo tambang. Sampai taun 1898, usaho tambang di Sawahlunto masih mangandalkan narapidana nan dipaso bakarajo untuak manambang nan dibayiajo harago murah. Pado taun 1889, pamarintah Hindia- Balando mulai mambangun jalur kereta api manuju kota Padang untuak mamudahkan pangangkuikan batu baro kaluar dari kota Sawahlunto. Jalur kareta api tasabuik mancapai kota Sawahlunto pado taun 1894, sahinggo sajak angkutan kareta api mulai dioperasian, produksi batu baro di kota iko taruih mangalami paningkekan hinggo mancapai ratusan ribu ton per taun.

 Geografi 
Bantang alam kota Sawahlunto mampunyoi katinggian nan sangek bavariasi iyolah antaro 250 meter sampai 650 meter di ateh pamukaan lauik. Bagian utara kota iko mampunyoi topografi nan relatif data meski barado di sabuah lembah, tarutamo daerah nan dilalui dek Batang Lunto, dimano di sakita sungai ikolah dibantuaknyo pamukiman jo fasilitas-fasilitas umum nan didirian sajak maso pamarintahan Hindia-Belanda. Samantaro itu bagian timur jo selatan kota iko relatif curam jo kamiriangan labiah dari 40%.

kota Sawahlunto talatak di daerah dataran tinggi nan marupakan bagian dari Bukit Barisan nan mampunyoi laweh 273,45 km². Dari laweh tasabuik, labiah dari 26,5% atau sakita 72,47 km² marupoan kawasan pabukikan nan ditutuik hutan linduang. Panggunoan tanah nan dominan di kota iko aoalah pakabunan sakitar 34%, jo danau nan tabentuak dari bakeh galian tambang batu bara sakita 0,2%.

Takah daerah lainnyo di Sumatera Barat, kota Sawahlunto mampunyoi iklim tropis nan kisaran suhu minimun 22,5 °C jo maksimum 27,5 °C. Sapanjang taun tadapek duo musim, iyolah musim hujan dari bulan November sampai Juni jo musim kemarau dari bulan Juli sampai Oktober. Tingkek curah hujan kota Sawahlunto mancapai rato-rato 1.071,6 mm per taun nan curah hujan tatinggi tajadi pado bulan Desember.http://www.sawahlunto-tourism.com  Sekilas Tentang Sawahlunto. Portal Resmi Pariwisata Kota Sawahlunto. Diakses pada 29 Januari 2012.

 Iklim 

 Pamarentahan 

 Daftar wali kota 
NoWali KotaMulai menjabatAkhir menjabatKet.Wakil Wali KotaAchmad Noerdin19651971Shaimoery19711983Nuraflis Salam19831988Rahmatsjah19881993Subari Sukardi1993199819982003118x118pxAmran Nur20032008Fauzi Hasan20082013Erizal RidwanAli Yusuf25 Juni 201325 Juni 2018Ismed125x125pxAbdul Gafar(Penjabat)25 Juni 201817 September 2018Lowong139x139pxDeri Asta17 September 2018PetahanaZohirin Sayuti

 DPRD 
Berikut ini adalah komposisi anggota DPRD Kota Sawahlunto dalam dua periode terakhir.Perolehan Kursi DPRD Kota Sawahlunto 2019-2024
Partai PolitikJumlah Kursi dalam Periode2014-20192019-2024Gerindra0 1PDI-P2 2Golkar3 2NasDem1 2PKS2 2Perindo 1PPP4 3PAN2 2Demokrat3 2PKPI3 3Jumlah Anggota20 20Jumlah Partai8 10

 Pambagian administratif 
Berikut adalah daftar kecamatan dan kelurahan/desa di Kota Sawahlunto, Sumatra Barat, Indonesia. <onlyinclude>Kota Sawahlunto memiliki 4 kecamatan, 10 kelurahan, dan 27 desa. Luas wilayahnya mencapai 231,93 km²Data luas wilayah berdasarkan GIS Pusat, 2007 dan penduduk 64.299 jiwa (2017) dengan sebaran 277 jiwa/km².
Kode KemendagriKecamatanJumlah 
KelurahanJumlah 
DesaStatusDaftar 
Desa/Kelurahan13.73.02Barangin46DesaKelurahan13.73.01Lembah Segar65DesaKelurahan13.73.03Silungkang5Desa13.73.04Talawi11DesaTOTAL1027

 Kapanduduakan 

256px|left|thumb|Garejo Katolik di Sawahlunto
Jumlah panduduak kota Sawahlunto mangalami panurunan nan sangek tajam sajak marosotnyo produksi batu baro di kota iko pado taun 1940, dari 43.576 urang pado taun 1930 manjadi 13.561 urang pado taun 1980. Kamudian sacara palahan, jumlah panduduak kota iko maningkek pado taun 1990, sajalan jo puliahnyo produksi batu baro sajak taun 1980.

Pado taun 1990, wilayah administrasi kota Sawahlunto dipalueh dari hanyo 0,778 km² manjadi 27,345 km² jo mambao konsekuensi jumlah panduduaknyo maningkek. Sahinggo pado taun 1995, jumlah panduduak kota Sawahlunto mancapai 55.090 orang. Namun pado taun 2000, jumlah panduduak kota Sawahlunto manurun manjadi 50.668 orang, artinyo salamo limo taun alah tajadi panurunan sakitar 8%. Hal iko disababkan dek sabagian parumahan pagawai PT Bukit Asam Unit Pertambangan Ombilin dipindahkan ka lua daerah Kota Sawahlunto. Sahingga dari sagi iko tampak kaitannyo antaro usaho patambangan batu baro jo jumlah panduduk Kota Sawahlunto.

Hasil Sensus Panduduak 2010 manunjuakkan jumlah panduduak kota Sawahlunto mangalami paningkatan, dari sabalunnya 54.310 urang pado taun 2008 manjadi 56.812 orang. Kecamatan Talawi marupoan kecamatan jo panduduak terbanyak, iyolah 17.676 urang atau sakitar 31,11% dari jumlah panduduak kota Sawahlunto. Kepadatan panduduak kota Sawahlunto pado taun 2010 adolah 238 urang per km², dimano kacamatan Lembah Segar adolah kecamatan nan paliang tinggi tingkek kapadekan panduduaknyo iyolah 431 urang per km². Sadangkan rasio jenis kalamin panduduak Kota Sawahlunto adolah 98, nan artinyo jumlah panduduak laki-laki 2% labiah saketek dibandiangkan jumlah panduduak padusi.

 Tahun 1930 1980 1990 1995 2000 2005 2008 2010 Jumlah panduduak 43.576 10px|link= 13.561 10px|link= 15.279 10px|link= 55.090 10px|link= 50.668 10px|link= 52.457 10px|link= 54.310 10px|link= 56.812Sajarah kependudukan kota Sawahlunto
 Suku Bangso 
Panduduak Kota Sawahlunto wakatu iko didominasi dek kalompok etnik Minangkabau jo Jao. Etnik lain nan juo manjadi panghuni adolah Tionghoa jo Batak. Sajak dijadikannyo Sawahlunto sabagai kota tambang batu baro atau sajak didirikannya kota iko pado abaik ka-19, pamarintah Hindia-Belando mulai mangirim narapidana dari babagai pinjaro di Indonesia ka Kota Sawahlunto sabagai pakarajo pakso, sahingga sakitar 20.000 narapidana alah dikapakan ka Sawahlunto.http://www.kompasiana.com Urang Rantai, Elegi Miris Kota Sawahlunto . Diakses pada 29 Januari 2012. Pakarajo pakso ikolah nan dikenal dek masyarakaik satampek sabagai Urang Rantai.

 Pandidikan 
Untuak maningkekkan mutu pandidikan jo kompetensi siswa di Kota Sawahlunto, salah satu program pamarintah satampek adolah jo maagiah palatiahan bahaso Inggirih sajak dinihttp://www.sawahlunto.go.id  Meningkatkan Kompetensi Siswa Dengan Pelatihan Bahasa Inggirih. Diakses pado 11 Juli 2010..

 Pandidikan formal SD atau MI nagari jo swasta SMP atau MTs nagari jo swasta SMA nagari jo swasta MA nagari jo swasta SMK nagari jo swasta Paguruan tinggi Jumlah satuan  66 13 4 1  3 2<small>Data sakolah di kota SawahluntoSumber:nisn.jardiknas.org Rekap data

 Pamarintahan 
Sajak taun 1918, Sawahlunto alah bastatus gemeente (kota). Namun alun sampek manjadi stadsgemeente walaupun hinggo taun 1930 alah mamiliki panduduak nan banyak. Pado tanggal 10 Maret 1949, Sawahlunto basamo jo wilayah kabupaten Solok, kota Solok, kabupaten Sijunjung, jo kabupaten Dharmasraya kini, ditatokkan manjadi Afdeeling Solok nan dipimpin dek saurang bupati. Salanjuiknyo jo dikaluakannyo Undang-Undang Nomor 18  Taun 1965, status Sawahlunto kamudian barubah manjadi daerah tingkek II jo sabuikan Kotamadya Sawahlunto jo mulai dipimpin dek saurang wali kota.

Tahituang mulai tanggal 11 Juni 1965, ditunjuaklah Achmad Noerdin, S.H. sabagai wali kota Sawahlunto patamo nan mamarintah hinggo taun 1971. Indak lamo kamudian tapiliahlah Drs. Shaimoery, S.H. manjadi wali kota salanjuiknyo hinggo taun 1983, lalu digantikan dek Drs. Nuraflis Salam jo Drs. H. Rahmatsjah nan masiang-masiang manjabek salamo 5 taun barikuiknyo. Pado taun 1993, Drs. H. Subari Sukardi manjadi pamimpin kota iko salamo duo pariode hinggo taun 2003. Kemudian sajak taun 2003, kota iko mulai dipimpin dek Ir. H. Amran Nur nan juo mamimpin salamo duo pariode hinggo taun 2013.

 Parekonomian 
Badasarkan data dari Badan Pusat Statistik, Sawahlunto marupokan kota jo angko kamiskinan kaduo tarandah di Indonesia, sasudah Kota Denpasar, Bali. Sawahlunto juo tamasuak kota jo pandapaikan pa kapita kaduo tatinggi di Sumatera Barat, dimano mato pancaharian panduduak sabagian gadang ditopang dek sektor patambangan jo jaso. Salain itu, sektor lain takah patanian jo pataranakan juo masih diminati masyarakaik. Bahkan babarapo kawasan sadang dikambangkan untuak manjadi daerah sentral industri karajinan jo makanan ketek.

Salamo saratuih taun labiah, batu baro alah dieksploitasi mancapai sakitar 30 juta ton, dan masih tasiso cadangan labiah dari 100 juta ton. Namun maso depan panambangan batu bara di Kota Sawahlunto masih alum jaleh, sabab cadangan nan tasiso hanyo dapek dieksploitasi sabagai tambang dalam. Sadangkan dapek indaknya eksploitasi tasabuik sangek bagantuang kapado panguasaan teknologi jo pamintaan pasa. Salain itu, panyalanggaroan panambangan batu baro juo sadang mangalami reorientsi dek bakembangnya samangek desentralisasi atau tuntuntan otonomi daerah nan mambangkitkan kainginan masyarakaik satampek untuak mangarajokan panambangan surang.

 Pahubuangan 

Panamuan cadangan batu baro di kota Sawahlunto alah manundo pamarintah Hindia-Balando mambangun jalur kareta api manuju kota Padang dalam mandistribusikan batu baro. Pambangunan iko dimulai pado taun 1889 dan salesai pado taun 1896. Jalur kareta api iko salain mangubuangkan kota Padang jo kota Sawahlunto, juo mancapai kota-kota lain takah kota Solok, kota Pariaman, kota Bukittinggi, kota Padang Panjang, jo kota Payakumbuh. Namun akibek manurunnyo produksi batu baro sajak taun 2000, kagiatan pangangkutan batu baro jo kareta api baranti total.

Jarak kota Padang ka Sawahlunto adolah sakitar 95 km nan dapek ditampuah baik jo bus maupun kandaraan pribadi. Dapek pulo diakses jo kareta api nan baroperasi pado hari tatantu dari kota Padang Panjang.

 Pariwisata 
Kota Sawahlunto mampunyoi banyak bangunan-bangunan tuo paninggalan Balando.http://www.investor.co.id  Sawahlunto Kembangkan Wisata Tambang dan Sejarah Kota Lama . Diakses pado 29 Januari 2012.http://www.okezone.com Pelajari Sejarah Warisan Kolonial di Sawahlunto. Diakses pado 29 Januari 2012. Sabagian bangunan alah ditatokkan dek pamarintah satampek sabagai cagar budaya jo objek wisata, salah cieknyo adolah Gedung Pusat Kebudayaan Sawahlunto. Bangunan tuo lainnyo adolah Kantua PT Bukit Asam Unit Pertambangan Ombilin nan dibangun pado taun 1916.http://www.thearoengbinangproject.com  Gedung PT Bukit Asam Unit Pertambangan Ombilin . Diakses pado 29 Januari 2012. Bangunan iko mampunyoi menara pado bagian tangah dan di sakitarnyo tadapek taman nan dikenal sabagai Taman Segitiga.

Salain itu, dapua umum nan sabalunnyo dapek mamproduksi makanan satiok wakatu untuak ribuan pakarajo paso jo stasiun kereta api sabagai tampek dikarajokannyo aktivitas pangangkuikan batu baro dijadikan museum pado taun 2005. Masiang-masiang dinamokan Museum Gudang Ransum jo Museum Kereta Api Sawahlunto.http://www.indonesia.travel/id Sawahlunto: Kota Tua Bernuansa Pertambangan . Diakses pado 29 Januari 2012. Sadangkan bangunan pusek pambangkit listrik nan didirian pado taun 1894, sajak taun 1952 dijadikan musajik jo namo Masjid Agung Nurul Islam atau dikenal sabagai Masjid Agung Sawahlunto.http://www.hariansumutpos.com  Pembangkit Listrik Jadi Masjid . Diakses pado 29 Januari 2012. Masajik iko mampunyoi ciek kubah gadang di tangah nan dikaliliangi dek ampek kubah jo ukuran nan labiah ketek, dan mampunyoi menara nan tingginyo mancapai 80 meter.http://www.thearoengbinangproject.com  Masjid Agung Nurul Islam . Diakses pado 29 Januari 2012.

Kagiatan tambang batu baro di kota Sawahlunto juo maninggakan sajumlah bangunan lain takah Silo. Silo bafungsi sabagai panimbun batu baro nan alah dibarasiahan dan siap diangkuik ka palabuahan Taluak Bayua. Silo masih badiri kokoh di tangah kota, kandati indak bafungsi apo-apo. Salain itu, sirene pado Silo masih babunyi satiok pukua 07.00, 13.00, dan 16.00 waktu setempat, dimano pado maso pamarintahan Hindia-Belanda, sirene di Silo iko manandokan jam karajo Urang Rantai atau narapidana nan dijadikan kuli pangambiak batu baro.http://www.kompas.com Sawahlunto, Kota Arang nan Terjaga. Diakses pado 29 Januari 2012.

Objek wisata unggulan nan ado di kota iko adolah atraksi wisata tambang, dimano pangunjuang dapek mangarajokan napak tileh pado areal bakeh panambangan nan dibangun pado maso pamarintahan Hindia-Belanda. Objek wisata iko dinamokan Lubang Suro nan diambiak dari namo saurang mandor pakarajo paso, Mbah Suro. Indak jauah dari objek wisata Lubang Suro, didirian Gedung Info Box nan manyadiokan babagai informasi jo dokumentasi tantang sajarah patambangan batu baro di kota Sawahlunto.http://www.sawahlunto.go.id  Orang Rantai dari Tambang Batubara Sawahlunto . Diakses pado 29 Juni 2010.

Kota iko juo mampunyoi objek wisata lain takah kabun binatang nan mampunyoi lueh sakitar 40 hektarehttp://www.sawahlunto.go.id  Kebun Binatang . Diakses pado 11 Juli 2010. jo Resort Wisata Kandi jo lueh 393,4 hektare. Ado 3 danau nan tabantuak dari bakeh galian panambangan batu baro di Resort Wisata Kandi, iyolah Danau Kandi, Danau Tanah Hitam, dan Danau Tandikek.  Salain itu, juo tadapek wahana rekreasi kaluargo nan dikenal jo namo Waterboom Sawahlunto.http://www.kompas.com Sawahlunto Akan Bangun "Skylift". Diakses pada 29 Januari 2012.

 Kasihatan 
Daftar rumah sakik di Sawahlunto:
№KodeNamo rumah sakikJinihTipeAlamaik1.1373012RSUD Kota SawahluntoRSUDCJalan Kartini №18, Pasar, Kec. Lembah Segar, Kota Sawahlunto, Sumatra Barat 27422

 Ulahrago 
Di kota iko tadapek lapangan pacuan kudo milik pamarintah satampek nan banamo Lapangan Pacuan Kuda Bukit Kandih. Satiok tahunnyo disalnggarokan lomba pacuan kudo di lapangan iko. Lapangan pacuan kudo salueh 39.69 hektare tasabuik mampunyoi track pacuan kudo sapanjang 1.400 meter jo leba 20 meter dan dapek manampuang sakitar 30.000 panonton.http://www.kompasiana.com Sawahlunto Bukan Sekedar Batubaro . Diakses pado 29 Januari 2012. Salain itu, kota iko juo mampunyoi arena road race salueh 10 hektare jo track lintasan baaspal hotmix sapanjang 1,2 km dan alah barstandar nasional.

Kota Sawahlunto tamasuak kota nan manjadi bagian dari tahapan palombaan balap sapeda Tour de Singkarak. Pado Tour de Singkarak 2011, kareta uok wisata batanago batu baro nan dek masyarakaik satampek dinamoi Mak Itam dipakai untuak mambaok pambalap sapeda manuju lokasi start etape 5a di Silungkang.http://www.okezone.com Mak Itam Semarakkan Tour De Singkarak, 5 Juni 2011. Okezone.com. Diakses pado 13 Desember 2011. Dalam tigo kali panyalanggaroan ajang balap sapeda Tour de Singkarak, kota Padang taruih manjadi titik start palombaan. Namun untuak taun 2012 titiak start lomba dipindahkan ka kota Sawahlunto, sadangkan Padang sabagai ibu kota Sumatera Barat dijadikan titiak finish lomba.

 Media 
Stasiun televisi milik pamarietah nan baroperasi di Kota Sawahlunto adolah TVRI Sumatera Barat. Selain itu, ado stasiun televisi swasta nan baroperasi di Kota Sawahlunto antara lain:

 TVRI Nasional/TVRI Sumatera Barat
 RCTI

 Pers 
Sawahlunto tanamo sabagai tampek lahianyo tokoh pers nasional, Djamaluddin Adinegoro. Adinegoro marupoan saudara tokoh nasional, Muhammad Yamin. Presiden Joko Widodo mancanangan pambangunan museum jurnalistik jo kesusastraan banamo Museum Adinegoro di kota iko dalam kunjuangannyo pado Kamis, 8 Februari 2018.

 Radio 
Sawahlunto punyo duo stasiun radio, SKA FM (alah indak aktif) jo Radio Pemda di frekuensi FM 99,9 MHz.

 Tokoh-tokoh dari kota iko 
Djohan Soetan Soelaiman jo Djohor Soetan Perpatih, badunsanak adolah saudagar gadang Minangkabau pado paroh patamo abaik ka-20 atau pado maso kolonial. Mereka punyo Handelsvereeniging Djohan-Djohor (Perusahaan Dagang Djohan-Djohor) nan berbasis di Pasar Senen.

Mohammad Yamin, pahlawan nasional Indonesia nan barasa dari kota iko. Dunsanaknyo, Djamaluddin Adinegoro marupoan tokoh pers nasional nan namanyo dijadian panghargaan tertinggi bagi karya jurnalistik Indonesia, Hadiah Adinegoro. Tokoh pers lainnyo asa Kota Sawahlunto adolah Ani Idrus, saurang wartawati senior.

Yunizar, salah satu palukih kanamaan dunia barasa dari Kota Sawahlunto. Yunizar basamo 20 perupa Indonesia lainnyo masuak dalam daftar 500 palukih terlaris di dunia bardasarkan Top 500 Artprice 2008/2009 nan disusun dek sabuah lembaga analis pasa parkembangan pasa seni rupa dunia, Artprice, nan berbasis di Paris, Prancis.Tim Indonesia Art News (25 Juli 2010). "Perupa terlaris di Indonesia Bertambah" . Indonesia Art News. Diakses tanggal 22 Desember 2013.

Jusuf Wanandi, politikus senior adolah salah satu pandiri jo anggota Dewan Penyantun CSIS, Centre for Strategic and International Studies, sabuah lembaga pemikir nan berperan aktif mancetuskan babagai gagasan nan manjadi kabijakan pamarentah. Jusuf Wanandi pernah manjabaik sabagai Anggota MPRS (1968-1972), Anggota MPR (1972-1977), Direktur Eksekutif CSIS (1986), jo Gubernur East-West Centre, Honolulu, Hawaii, AS.

Soedjatmoko, diplomat Indonesia nan pernah manjabaik sabagai rektor Universitas Perserikatan Bangsa Bangsa di Tokyo, Jepang.

 Kota Kamba 

Malaka, Malaysia

 Rujuakan 

 Pautan lua 

  Situs web resmi Kota Sawahlunto 

Sawahlunto